ऐलनाबाद और रानियां पंचायत समितियों के लिए नामांकन-पत्र 30 दिसम्बर से
हरियाणापंचायती राज (निर्वाचन नियम) 1994 के नियम 24 के तहत शक्तियों का प्रयोग करते हुए डीसी एवं जिला निर्वाचन अधिकारी शरणदीप कौर बराड़ ने जिला सिरसा की पंचायत समिति ऐलनाबाद तथा रानियां के सदस्यों के निर्वाचन के लिए रिटर्निंग अधिकारी सहायक रिटर्निंग अधिकारी मनोनीत किये हैं। उन्होंने बताया कि पंचायत समिति ऐलनाबाद के वार्ड 1 से 25 के लिए एसडीएम ऐलनाबाद प्रदीप दहिया को रिटर्निंग अधिकारी तथा नायब तहसीलदार ऐलनाबाद शराम निवास को सहायक रिटर्निंग अधिकारी मनोनीत किया है। उन्होंने बताया कि पंचायत समिति ऐलनाबाद के नामांकन पत्र एसडीएम के कोर्ट रूम में 30 दिसम्बर 2015 से 4 जनवरी 2016 तक सुबह 10 बजे से सांय 3 बजे तक नामांकन पत्र दूसरे चरण के मतदान के लिए भरे जाएंगे। उन्होंने बताया कि नामांकन पत्रों की जांच 5 जनवरी को प्रात: 10 बजे से शुरु होगी जोकि एसडीएम ऐलनाबाद के कोर्ट रूम में ही की जाएगी। उन्होंने बताया कि नामांकन पत्रों की वापसी 7 जनवरी 2016 को सांय 3 बजे तक होगी और उसी दिन उम्मीदवारों की सूची तैयार करके चुनाव चिह्न आबंटित किये जाएंगे।
दूसरे चरण का मतदान 17 जनवरी को प्रात: 7.30 बजे से सांय 4 बजे तक होगा। उन्होंने बताया कि पंचायत समिति ऐलनाबाद के सदस्यों की मतगणना 28 जनवरी को प्रात: 8 बजे खण्ड विकास एवं पंचायत अधिकारी ऐलनाबाद के कार्यालय में की जाएगी। उन्होंने बताया कि पंचायत समिति रानियां के वार्ड 1 से 27 के लिए जिला राजस्व अधिकारी अमीचंद सैनी को रिटर्निंग अधिकारी राजेन्द्र प्रसाद वर्मा तहसीलदार रानियां को सहायक रिटर्निंग अधिकारी मनोनीत किया है। पंचायत समिति रानियां के सदस्यों का नामांकन पत्र खण्ड कार्यालय रानियां में 30 दिसम्बर से 4 जनवरी तक प्रात: 10 बजे से सांय 3 बजे तक भरा जाएगा तथा नामांकन पत्रों की जांच 5 जनवरी 2016 को प्रात: 10 बजे से शुरु होगी जोकि खण्ड विकास एवं पंचायत अधिकारी रानियां के कार्यालय मे ही की जाएगी। उन्होंने बताया कि रानियां खण्ड के लिए नामांकन पत्रों की वापसी 7 जनवरी को सांय 3 बजे तक की जाएगी तथा मतदान भी 17 जनवरी को प्रात: 7.30 से सांय 4 बजे तक होगा और मतों की गिनती 28 जनवरी को प्रात: 8 बजे राजकीय कन्या वरिष्ठ माध्यमिक विद्यालय रानियां में की जाएगी।
hin_Deva hin_Deva hin_Deva